Pleuvihan
Pleuvihan a zo ur gumun eus Breizh e departamant Aodoù-an-Arvor, en arvor Bro-Dreger. Tost emañ eus ur "Bleuveur", evel a zo dleet (Pleuveur-Gaoter amañ).

Douaroniezh 
E reter genoù ar Yeodi emañ Pleuvihan.
Kumunioù amezek : Kerborzh, Lanvaodez,  Pleuveur-Gaoter
Lec'hienn dibar : Erv an Talberzh.

Anv 
R. de Saint-Jouan : Pleubihan, Plubihan, 103 4; Parvam Plebem ; Pleubihan ; Pleubian, 1790.
B. Tanguy : Par. Plubihan, 1034-1040 ; Parva Plebs, 1040-1066 ; Plubihan, c. 1040, 1156, 1169 ; Plebihen, 968-1077 ; Plobihan, 1202 ; Plebs Parva, c. 1330 ; Parva Plebs, 1371 ; Plebihen ; Ploebihan, 1469.
E. Vallerie : Plubihan, 1031  Parvam Plebem, 1054 ; Plubihan, 1058 ; Plobihan, 1202 ; Plebe Parva, 1330 ; Parve Plebis, 1371 ; Plubihan, 1417  Plebe Parva, 1450 ; Plouebihan, 1516 ; Plouebihan, 1592 ; Plulihen, 163 ; Ple-Bian, Ple-Bien, 1636.

Brezhoneg

Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Istor





Brezel-bed kentañ  
 118 gwaz a gollas o buhez abalamour d'ar brezel hervez monumant ar re varv, d.le. 3,32% ag ar boblañs hervez an niveradeg bet graet e 1911.

Parrez nevez 
1930: savet eo parrez an Arvor.

Eil brezel-bed 
 D'an 29 a viz Mae 1943 e kouezhas un nijerez B-17F (marilhet 41-24602 ha kodet PU-A) eus aerlu ar Stadoù-Unanet (United States Army Air Forces) e Kervingant e Pleuvihan; daou nijour a voe lazhet, an eizh milour all a voe serret d'an Alamaned.
 Kemeret e voe 19 500 Lur en ti-post, gant daou ezel eus ar Rezistañs moarvat, d’ar 1 a viz Even 1944, hervez danevell sizhuniek Titouroù Hollek Sant-Brieg.
 Mervel a reas 47 den eus ar gumun abalamour d'ar brezel.

Monumantoù ha traoù heverk 
 Lia Luzured
 Meineg Poull ar Varkez (3 peulven), bet enrollet an 2 Eost 1982;
 Peulven Poul-Roue
 Peuven Maen Kernevez (e troad Erv an Talberzh)
 Kador-brezeg (c. 1500); enrollet an 13 Gouere 1907.

Emdroadur ar boblañs abaoe 1962

Krennlavar 
Pleuvihan / Lec'h zo ezhomm daou vras d'ober un' bihan.

Melestradurezh

Tud brudet

Tud bet ganet ha marvet eno
 Yann-Vari Rivoallan (Pleuvian, 26 Du 1748 / Roazhon, 14 Kerzu 1812); melestrour Aodoù an Hanternoz, kannad ouzh Bodadenn lezenel , 1791, ouzh Kuzul ar Re-Gozh, 1798, baner ouzh lez-varn Roazhon 1800, kuzulier ouzh al Lez, 1811.
 Pêr-Vari-Loeiz Koad-Kelen a Gerdu, marc'heg urzh Malta; bet ganet e Pleuloc'h ar 5 Mae 1758. En us skrivet un istor Malta (1805-1809), un istor Portugal (1807), hag ur veaj e Danmark ha Sveden. Aet da Anaon e Pleuvian an 9 Gwengolo 1816, ha bezeiet eno.
 Erwan-Mari Bertou, skrivagner (Alc’houeder Treger, Erwanig ha Kaledvoulc'h e anvioù-pluenn) ha drouiz. Unan eus an diazezourien Union Régionaliste bretonne (1898), ganet e Lancanaff, Pleuvihan, d'ar 4 a viz Gwengolo 1861 ha marvet eno ivez, en dienez, d'ar 27 a viz Genver 1933. (d'ar 29 Genver hervez R. de St Jouan. cf. Le Petit Bleu, 19.12.1964; La Bretagne à Paris, 11. 02.1933)

Ardamezeg ar familhoù

Levrlennadur 
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Jean Rigaud : Géographie historique des Côtes-du-Nord. Francisque Guyon. Saint-Brieuc. 1890
 Régis de Saint-Jouan : Dictionnaire des communes du département des Côtes d'Armor. Éléments d'histoire et d'archéologie. Conseil Général des Côtes d'Armor. 1990
 Bernard Tanguy : Dictionnaire des noms de communes, trèves et paroisses des Côtes d'Armor. Origine et signification. ArMen - Le Chasse-Marée. 1992
 Erwan Vallerie : Diazezoù studi istorel an anvioù-parrez. Corpus. An Here. 1995

Liammoù diavaez 

 Pleuvihan war lec'hienn Geobreizh
 Lec'hienn diwar-benn an Arvor-Pleuvihan

Notennoù ha daveoù 

Kumunioù Aodoù-an-Arvor
Kumunioù Treger
Ar Brezoneg er Skol
Nijerezioù SUA aet d'ar strad e Breizh e-pad an Eil brezel-bed
Argant tapet e tiez-post Aodoù-an-Hanternoz gant tud eus ar Rezistañs